open-index/open-wikipedia-markdown huggingface dataset:
ბულბულის სახლ-მუზეუმი (შუშა)

**ბულბულის სახლ-მუზეუმი შუშაში** () — ბაქოში ბულბულის მემორიალური მუზეუმის ფილიალი, რომელიც მდებარეობს ქალაქ შუშაში.

## ისტორია 
აზერბაიჯანელი მომღერლის ბულბულის სახლი 1788 წელს აშენდა. ტიპოლოგიურად შენობა ასახავს ყარაბაღის საცხოვრებელი კორპუსების ისტორიულ თავისებურებებს.

1982 წლის 31 აგვისტოს შუშას სახალხო დეპუტატთა საქალაქო საბჭოს აღმასკომმა მიიღო გადაწყვეტილება შენობის სახლ-მუზეუმად გადაქცევის შესახებ. 1982-1983 წლებში შენობა გარემონტდა, შეიქმნა სამუზეუმო ექსპოზიცია, ტერიტორიაზე აშენდა ადმინისტრაციული შენობა. ექსპოზიცია მოიცავდა ბავშვთა და საოჯახო ფოტოებს, პირად ნივთებს, სპექტაკლების პლაკატებს (1925–1926), ასევე მომღერლის შემოქმედებით, კვლევით, სასწავლო და სოციალურ საქმიანობას.

სახლ-მუზეუმმა საქმიანობა შეწყვიტა 1992 წლის მაისში, როდესაც ქალაქი სომხეთის შეიარაღებული ძალების კონტროლის ქვეშ მოექცა. იმ პერიოდში შენობა ნაწილობრივ განადგურდა, ექსპონატების ბედი უცნობია. სახლის ეზოში არსებული ბიუსტი დაზიანდა.

მუზეუმის აღდგენითი სამუშაოები 2021 წელს დაიწყო. გამაგრდა ყველა მზიდი კედლის საძირკველი. სახლ-მუზეუმის ბაღის ნაკვეთი პირვანდელი იერსახის შენარჩუნებით აღდგა. ფასადზე მომღერლის ბრინჯაოს პორტრეტი რეკონსტრუირებულია.

გაკეთდა მომღერლის ახალი ბიუსტიც, რომელიც ეზოში დამონტაჟდა; ხოლო ძველი ბიუსტი, რომელიც ვანდალიზმის შედეგად დაზიანდა, დარჩა თავდაპირველ ადგილას ხელუხლებლად. 2021 წლის 29 აგვისტოს მუზეუმი ხელახლა გაიხსნა. გახსნის ცერემონიას ესწრებოდნენ აზერბაიჯანის პრეზიდენტი ილჰამ ალიევი, პირველი ლედი მეჰრიბან ალიევა, ასევე ბულბულის ვაჟი, აზერბაიჯანის ელჩი რუსეთში, აზერბაიჯანის სახალხო არტისტი ფოლად ბულბულოღლუ.

## გალერეა 

Bülbülün ev-muzeyi (Şuşa)IMG 20211214 135507343.jpg
Old and new statues of Bulbul.jpg
Bülbülün ev-muzeyi (Şuşa)IMG 20211214 135654396.jpg
Bülbülün ev-muzeyi (Şuşa)IMG 20211214 135710535.jpg
Bülbülün ev-muzeyi (Şuşa)IMG 20211214 135648112.jpg
Bülbülün ev-muzeyi (Şuşa)IMG 20211214 135722796.jpg
Bülbülün ev-muzeyi (Şuşa)IMG 20211214 135444189.jpg
Bülbülün ev-muzeyi (Şuşa)IMG 20211214 135603950.jpg
Bülbülün ev-muzeyi (Şuşa)IMG 20211214 135638319.jpg
Bülbülün ev-muzeyi (Şuşa)IMG 20211214 135550891.jpg
Bülbülün ev-muzeyi (Şuşa)IMG 20211214 135630428.jpg
Bülbülün ev-muzeyi (Şuşa)IMG 20211214 135459042.jpg
Bülbülün ev-muzeyi (Şuşa)IMG 20211214 135659750.jpg
Bülbülün ev-muzeyi (Şuşa)IMG 20211214 135715465.jpg
Bülbülün ev-muzeyi (Şuşa)IMG 20211214 135503106.jpg
Bülbülün ev-muzeyi (Şuşa)IMG 20211214 135550891.jpg

## სქოლიო
კატეგორია:სახლები შუშაში
კატეგორია:მუზეუმები ანბანის მიხედვით
ჯულფალარის მეჩეთი

**ჯულფალარის მეჩეთი** () — მეჩეთი ჰაჯიბეკოვის ქუჩაზე ჯულფალარის კვარტალში (მეჰელე) ქალაქ შუშაში.

აზერბაიჯანის რესპუბლიკის მინისტრთა კაბინეტის 2001 წლის 2 აგვისტოს ბრძანებით ჯულფალარის მეჩეთი გადაეცა სახელმწიფო დაცვის ქვეშ, როგორც ადგილობრივი მნიშვნელობის ისტორიისა და კულტურის არქიტექტურული ძეგლი.

## სქოლიო
კატეგორია:აზერბაიჯანის მეჩეთები
სამკურნალო მცენარეების მუზეუმი (შუშა)

**შუშას სამკურნალო მცენარეების მუზეუმი** () — აფთიაქი-მუზეუმი, რომელიც მდებარეობს ქალაქ შუშაში, აზერბაიჯანში. ეს მუზეუმი, რომელიც ეძღვნებოდა სამკურნალო მცენარეებს. დაიხურა 1992 წლის მაისში სომხური ოკუპაციის გამო.

## ისტორია 
სამკურნალო მცენარეების მუზეუმი გაიხსნა 1984 წლის 29 ივლისს ქალაქ შუშაში ვაგიფის პოეზიის ფესტივალის დროს. მუზეუმის დირექტორი იყო ამირშაჰ მამედოვი.
მუზეუმში 50-ზე მეტი სამკურნალო მცენარე იყო გამოფენილი: გვირილა, ფარსმანდუკი, ბაღის ტუხტი, მრავალძარღვა, ნემსიწვერა, შვიტა, ავშანი, ჭინჭარი, მატიტელა, ასფურცელა, დარიჩინი და ურცი.

მუზეუმში არსებული ყველა სამკურნალო მცენარე იზრდებოდა შუშას მდელოებზე, მთებსა და ფერდობებზე. შენობის ნაწილი ეთმობოდა ძველ მედიცინაში გამოყენებულ ინსტრუმენტებს. ერთ კუთხეში ექიმების სამედიცინო ნაშრომების ექსპოზიცია იყო, რომლებიც ხალხური მეთოდებით კურნავდნენ პაციენტებს. მუზეუმის ფარგლებში ფუნქციონირებდა აფთიაქი.

## სქოლიო
კატეგორია:აზერბაიჯანის მუზეუმები
კატეგორია:1984 წელს დაარსებული მუზეუმები
ქვის ხელოვნების მუზეუმი (შუშა)

**შუშას ქვის ხელოვნების მუზეუმი** () მდებარეობს აზერბაიჯანში, ქალაქ შუშაში. ქვის ხელოსნობისადმი მიძღვნილმა ამ მუზეუმმა თავისი საქმიანობა 1992 წლის მაისში შეწყვიტა სომხური ოკუპაციის გამო.

## ისტორია 
შუშას ქვის ხელოსნობის მუზეუმი დაარსდა 1983 წელს შუშას სახელმწიფო ისტორიულ-არქიტექტურული ნაკრძალის დეპარტამენტის თანამშრომლებისა და ქალაქის საზოგადოების ერთობლივი პროექტით. მუზეუმი ფუნქციონირებდა ღია ცის ქვეშ. ეს მუზეუმი იყო ქვის ხელოსნობისადმი მიძღვნილი პირველი მუზეუმი აზერბაიჯანში.

მუზეუმში გამოიფინა სხვადასხვა პერიოდის 150-მდე წერილობითი და ეპიგრაფიკული ნამუშევარი ყარაბაღელი არქიტექტორების, მხატვრების, კალიგრაფებისა და სხვა ხელოვანის მიერ, როგორებიცაა უსტა განბარ ყარაბაღი, მაშადი ხასპოლადი, კაბლა აკბარი, მამედიარი.

## სქოლიო
კატეგორია:აზერბაიჯანის მუზეუმები
კატეგორია:აზერბაიჯანის სახვითი ხელოვნება
კატეგორია:1983 წელს დაარსებული მუზეუმები
დაგვის ყოვლადწმიდა ღვთისმშობლის მიძინების ეკლესია

**დაგვის ყოვლადწმიდა ღვთისმშობლის მიძინების სახელობის ეკლესია** — არქიტექტურული ძეგლი ქობულეთის მუნიციპალიტეტის სოფელ დაგვაში. აგებულია XX საუკუნეში.

სოფელ დაგვას ყოვლადწმიდა ღვთისმშობლის მიძინების სახელობის გუმბათიანი ეკლესია, იგივე "მარიამის ეკლესია", სასაფლაოს ტერიტორიაზე, შემაღლებული ბორცვის თავზე დგას. მე-20 საუკუნის დასაწყისში აგებული  ტაძარი ბერძნული თემის ატიურობას უკავშირდება. ჩაწერილი ჯვრის ტიპის გეგმარების ტაძარი დაპროექტებულია ბიზანტიური საეკლესიო არქიტექტურის გავლენით. ეკლესია ცხოველხატულად ეწერება გარემოში. სამაფსიდიანი და გუმბათაღდგენილი ტაძარი ნაგებია მოშავო-მონაცრისფრო ფლეთილი ქვით. ეკლესია განახლებულია და მთლიანად მოხატულია მისი ინტერიერი. ეკლესია ფუნქციონირებს. მისი ეზო კეთილმოწყობილი და მოვლილია. საბჭოთა პერიოდში, 1930-იან წლებში, ნაგებობა ნაწილობრივ დაანგრიეს - გუმბათი და კამარები  ჩამონგრეული იყო . 1990-1992 წლებში, ნიკოლოზ ცაცანიდისა და ხრისტო პაპანდოპულოს თაოსნობით იგი აღდგა. ამ პერიოდშივე მიაშენეს სამრეკლო. ეკლესიაში იოანე ნათლისმცემლისა და მიქაელ მთავარანგელოზის ხატები ინახებოდა, რომლებიც  დაიკარგა საბჭოთა პერიოდში, თუმცა 1992 წელს ქსენია პაპანდოპულომ  ეკლესიას გადასცა ეს ხატები. ტაძრის. ქვა მოშავო-მონაცრისფროა. წყობა კი სწორხაზოვანია.  ეკლესია გეგმით სწორკუთხედს წარმოადგენს. აღმოსავლეთით სამი შვერილი, ღრმა აბსიდით.  პასტოფორიუმებია მთავარი აბსიდის ორივე მხარეს. გვერდითა აბსიდებში  თაღოვანი ნიშებია  გაჭრილი. საკურთხეველი პასტოფორიუმებს  უკავშირდება თაღოვანი გასასვლელებით. სამივე აბსიდში  თაღოვანი სარკმლებია გაჭრილი. კონქები ფლეთილი ქვის რადიალური რიგებით არის ამოყვანილი. საკურთხევლის წინ არის ორსაფეხურიანი სოლეა. სატრიუმფო თაღი კი წახნაგოვან სვეტებს ეყრდნობა. იატაკზე მრგვალი სვეტების ბაზისები  იყო შემორჩენილი იყო, რომლებსაც ცენტრალური სივრცე ეყრდნობოდა. დასავლეთ და სამხრეთ კედლებზე  თაღების საყრდენი კრონშტეინები არის შემორჩენილი. ეკლესიის გრძივ კედლებზე სარკმლები სიმეტრიულადაა განლაგებული.  სამხრეთიდან და დასავლეთიდანაა ქვის სამსაფეხურიანი შესასვლელები. გარედან არქიტრავული, შიგნიდან - თაღოვანი. მაღალი, თაღოვანი სარკმელია  დასავლეთ შესასვლელის თავზე. ორივე კარი რკინისაა და შეღებილია.

## რესურსები ინტერნეტში
კატეგორია:ქობულეთის მუნიციპალიტეტის ტაძრები
კატეგორია:XX საუკუნის ეკლესიები
ხოჭოლავა

საკუთარი სახელი **ხოჭოლავა** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ხოჭოლავა — ქართველი ფეხბურთელი
* ივანე ხოჭოლავა — ქართველი მეცნიერი კვების მრეწველობის დარგში
* მუხრან ხოჭოლავა — ქართველი პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ხუბუა

საკუთარი სახელი **ხუბუა** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ხუბუა — ქართველი სამართალმცოდნე
* მაკარ ხუბუა — ქართველი ფილოლოგი, ირანისტი

კატეგორია:ქართული გვარები
ხუბულავა

საკუთარი სახელი **ხუბულავა** შეიძლება აღნიშნავდეს ერთ-ერთ შემდეგ პიროვნებათაგანს:

* ნინო ხუბულავა — ერთ-ერთი პირველი ქართველი მფრინავი ქალი
* პოლიკარპე ხუბულავა — ქართველი ლოტბარი, მომღერალი

კატეგორია:ქართული გვარები
გრიგოლ მუშიშვილი

**გრიგოლ (გიორგი) ანდრიას ძე მუშიშვილი** (ნამდვილი გვარი — ხოფერია) (დ. 1899 — გ. 3 იანვარი, 1938) — ქართველი ჟურნალისტი, კრიტიკოსი.

1918 წლიდან იყო საქართველოს სოციალისტ-ფედერალისტების სარევოლუციო პარტიის წევრი, თანამშრომლობდა გაზეთ „სახალხო საქმეში“, იკვლევდა საქართველოში სოციალიზმის ისტორიას. საქართველოს იძულებითი გასაბჭოების (1921) შემდეგ გახდა ახალგაზრდა მემარცხენე სოციალისტ-ფედერალისტთა ორგანიზაციის ერთ-ერთი ლიდერი, მხარდაჭერა გამოუცხადა საბჭოთა მთავრობას, 1924 წლიდან იყო კომუნისტური პარტიის წევრი. სხვადასხვა დროს იყო ჟურნალ „რემედასის“ და გაზეთ „კომუნისტის“ რედაქტორი. აქვეყნებდა პუბლიცისტურ და კრიტიკულ წერილებს, რომელშიც ქართულ ლიტერატურის ნიმუშებს „პროლეტარული მწერლობის“ პოზიციიდან განიხილავდა (მათ შორის ერთ-ერთი ყველაზე ცნობილია 1933 წელს გამოქვეყნებული „გველის პერანგოსანი“, რომელიც გრიგოლ რობაქიძის წინააღმდეგ იყო მიმართული). 1937 წელს დააპატიმრეს კონტრრევოლუციური მოღვაწეობის ბრალდებით და იმავე წლის 28 დეკემბერს მიუსაჯეს სასჯელის უმაღლესი ზომა, პირადი ქონების კონფისკაციით. 1938 წლის 3 იანვარს დახვრიტეს.

## რესურსები ინტერნეტში
* გრ. მუშიშვილი. ფსევდონიმების ლექსიკონი (საქართველოს პარლამენტის ეროვნული ბიბლიოთეკა).
* მუშიშვილი გიორგი ანდრიას ძე. სტალინური სიები საქართველოდან [ელექტრონული მონაცემთა ბაზა].

კატეგორია:დაბადებული 1899
კატეგორია:გარდაცვლილი 3 იანვარი
კატეგორია:გარდაცვლილი 1938
კატეგორია:სენაკის მუნიციპალიტეტში დაბადებულები
კატეგორია:ქართველი ჟურნალისტები
კატეგორია:ქართველი კრიტიკოსები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:სიკვდილით დასჯილი ქართველები
ხულორდავა

საკუთარი სახელი **ხულორდავა** შეიძლება აღნიშნავდეს ერთ-ერთ შემდეგ პიროვნებათაგანს:

* დურმიშხან ხულორდავა — ქართველი მსახიობი
* თამარ ხულორდავა — ქართველი იურისტი, პოლიტიკოსი

კატეგორია:ქართული გვარები
ხურცია

საკუთარი სახელი **ხურცია** შეიძლება აღნიშნავდეს ერთ-ერთ შემდეგ პიროვნებათაგანს:

* ზურაბ ხურცია — უკრაინელი აქტივისტი
* ნოკო ხურცია — ქართველი მომღერალი, ლოტბარი

კატეგორია:ქართული გვარები
ზედა აჭყვის წმინდა პეტრესა და პავლეს სახელობის დარბაზული ეკლესია

**ზედა აჭყვის წმინდა პეტრესა და პავლეს სახელობის დარბაზული ეკლესია** — არქიტექტურული ძეგლი ქობულეთის მუნიციპალიტეტის სოფელ ზედა აჭყვაში.

სოფელ ზედა აჭყვაში მდებარე დარბაზული ეკლესია მე-19 საუკუნის მეორე ნახევარში ან მე-20 საუკუნის დასაწყისში არის აგებული, რაც ისტორიულად მუსულმანურ აჭარაში 1870-იანი წლებიდან მოყოლებული ქრისტიანი ბერძნების ჩამოსახლებას უკავშირდება. მოშავო-მონაცრისფრო ფლეთილი ქვით ნაგები ეკლესია საბჭოთა პერიოდში  1981 წლის სააღირცხვო ბარათის მიხედვით, გაუქმებული ჩანს, ის სანახევროდ დანგრეულია. ტაძრის აღდგენა და გადახურვა უნდა მომხდარიყო 1990-2000-იანი წლების დასაწყისში. ეკლესიის ახლანდელი იერსახე სწორედ ამ პერიოდს უკავშირდება. ეკლესია დგას მოსწორებულ რელიეფზე, სასაფლაოს ტერიტორიაზე. ეკლესიას საბურავი თუნუქის აქვს, რომელმაც ჩაანაცვლა 1981 წლის აღწერიდან ცნობილი, შიფერის საბურავი. ტაძარი  აღმოსავლეთ-დასავლეთ გრძივ ღერძზე გაშლილი და ორი შესასვლელი აქვს. სამხრეთ და დასავლეთ ფასადების სიმეტრიის ღერძზე გაჭრილია თითო არქიტრაული გადახურვის კარი. კარებებს თავზე  მოთავსებულია სადად დამუშავებული თაღოვანი ტიმპანი. მხატვრულად გამოყოფილია სამხრეთ კარის ტიმპანი, რომლის თავზეც წმინდა პეტრესა და პავლეს რელიეფური გამოსახულებაა მოცემული. წმინდანების რელიეფური გამოსახულება  განმარტებულია ბერძნული წარწერით. საფასადო კომპოზიციის დანაწევრებაში მონაწილეობს მცირერიცხოვანი სარკმლის ღიობებიც, როგორიცაა ერთი სწორკუთხა სარკმელი აღმოსავლეთ ფასადზე, ჩრდილოეთ ფასადის სიმეტრიულად გაჭრილი სამი თაღოვანი სარკმელი და სამხრეთ ფასადის ორი თაღოვანი სარკმელი, რომლებიც შესასვლელ კარს ფლანკირებენ.  ეკლესიის აღდგენა-განახლების დროს უნდა მომხდარიყო, სარკმლების რაოდენობა და კონფიგურაცია, ასევე მდებარეობის განსაზღვრა, ერთაფსიდიანი დარბაზული ეკლესიის რომელიმე ახლო ნიმუშის მიხედვით,  რადგან 1981 წლის სააღირცხვო ბარათში აღნიშნულია, რომ ტაძრის კედლები სარკმლის პირებამდე იყო მორღვეული და ამდენად, გაურკვევლი იყო მათი ჭრილების ზუსტი ადგილმდებარეობა და რაოდენობა.  ტაძრის ეზოში დგას სამრეკლო, როგორც ჩანს, ტაძრის აღდგენის პერიოდში აშენებული. სამრეკლო იმავე ფლეთილი ქვითა ნაგები, რითაც ეკლესია. ეკლესიის საფასადო კომპოზიციის არქიტექტურულ-მხატვრული თავლსაზრისით ღირებულ ელემენტად შეიძლება მოიაზრებოდეს მონაცრისფრო ფლეთილი ქვის თეთრნაკერებიანი წყობა და სამხრეთ ფასადზე მოთავსებული ქვის ფილაზე ამოკვეთილი წმინდანების რელიეფური გამოსახულება. ზედა აჭყვას წმინდა პეტრესა და პავლეს სახელობის მომცრო დარბაზული ტაძარი აჭარაში დაცულ იმ მცირერიცხოვან საეკლესიო ნაგებობათა რიცხვს მიეკუთვნება, რომელნიც დრო-ჟამის მსვლელობას გადაურჩნენ და აჭარაში ქრისტიანული მრწამსის მატარებელი ბერძნული თემის დამსახურებითა და გავლენით შეიქმნეს კულტურული იდენტობა; სოფელ ზედა აჭყვას დარბაზული ეკლესია აჭარის ხუროთმოძღვრული მემკვიდრეობის აუცილებელი ნაწილია, რომლის დაცვა და შენარჩუნება მეტად მნიშვნელოვანია. 

## რესურსები ინტერნეტში
კატეგორია:ქობულეთის მუნიციპალიტეტის ტაძრები
კატეგორია:XIX საუკუნის ეკლესიები
ჯაბუა

საკუთარი სახელი **ჯაბუა** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ჯაბუა — ინჟინერი, პედაგოგი
* გურანდა ჯაბუა — პოლიტიკოსი, დიპლომატი
* მაია ჯაბუა — საესტრადო მომღერალი
* მამია ჯაბუა — ინჟინერი
* სლავა ჯაბუა — სამხედრო მფრინავი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
მანდაეთის წმინდა გიორგის სახელობის ეკლესია

**მანდაეთის წმინდა გიორგის სახელობის ეკლესია** — არქიტექტურული ძეგლი ჭიათურის მუნიციპალიტეტის სოფელ მანდაეთში.

აგებულია XIX საუკუნის ბოლოს, XX საუკუნის დასაწყისში. მანდაეთის წმინდა გიორგის ეკლესია სამნავიანი ბაზილიკის ტიპისაა. აგებულია როგორც გათლილი დამუშავებული კვადრებისგან, ასევე კლდის ფლეთილი ქვით.  ორქანობიანია გადახურვა, ტაძარი თუნუქითაა გადახურული. ეკლესიაში შესასვლელი კარი  დატანილია სამხრეთ და ჩრდილოეთ კედელში.  დღეისათვის გაუქმებულია დასავლეთის კედელში დატანილი კარი, ამ კარით შევდივართ დასავლეთის კედელზე მიშენებულ კელიის მსგავს, მცირე ზომის ნაგებობაში.  ნათდება ეკლესიის შიდა სივრცე  ჩრდილოეთ და სამხრეთ კედელზე დატანილი ორ-ორი ხოლო დასავლეთ და აღმოსავლეთ კედელზე დატანილი თითო-თითო სარკმლისგან. ეკლესია  შელესილი ყოფილა გარედან,  შელესილობა შემორჩენილია აღმოსავლეთ და სამხრეთ კედელზე. სამხრეთი კარის თავზე კედელში ჩადგმულია მხედრულით შესრულებული ტექსტი, სადაც ეკლესიის აღმშენებელი ოსტატია მოხსენიებული. როგორც ჩრდილოეთ ასევე სამხრეთი კარის ტიმპანზე გამოსახულია რელიეფური ჯვარი. ხოლო დასავლეთი კარის ტიმპანზე რელიეფური ჯვრის გამოსახულების გარდა ბერძნული წარწერაა. ეკლესიის კედლები შიგნიდან მთლიანად თეთრადაა შეღებილი. შიდა სივრცე ორ-ორი წყვილი სვეტით 3 ნავად იყოფა. იატაკი მოგებულია ქვის გათლილი ფილებით.

## რესურსები ინტერნეტში
კატეგორია:ჭიათურის მუნიციპალიტეტის ტაძრები
ზანდა იოსელიანი

**ზანდა იოსელიანი** (დ. 18 აგვისტო, 1937) — ქართველი მსახიობი, საქართველოს დამსახურებული არტისტი (1979).

## ბიოგრაფია
დაიბადა თბილისში 1937 წლის 18 აგვისტოს. 1955 წელს მაიაკოვსკის საშ. სკოლის დამთავრების შემდეგ სწავლა განაგრძო შ. რუსთაველის სახ. სახელმწიფო თეატრალური ინსტიტუტის სამსახიობო ფაკულტეტზე, რომელიც დაამთავრა 1959 წელს. იმავე წელს მუშაობა დაიწყო მარჯანიშვილის თეატრში.

## ფილმოგრაფია
* 1961 — „უდიპლომო სასიძო“ — ქეთინო, ზო­ო­ტექ­ნი­კო­სი
* 1965 — „ხევსურული ბალადა“
* 1969 — „ფილატელისტის სიკვდილი“
* 1973 — „ვერის უბნის მელოდიები“
* 1974 — „ანარეკლი“
* 1984 — „ადამიანთა სევდა“
* 2010 — „ომი და ქორწილი“
* 2011 — „მეზობლები“ ლიდია

## ჯილდოები და აღიარება
* 1979 — საქართველოს დამსახურებული არტისტი

## რესურსები ინტერნეტში
*ზანდა იოსელიანი — ეროვნული ფილმოგრაფია 
*
*ზანდა იოსელიანი
*ზანდა იოსელიანი: "ყველა ჩემი ლექსი ერთი ამოსუნთქვითაა დაწერილი"

## სქოლიო
კატეგორია:დაბადებული 1937
კატეგორია:დაბადებული 18 აგვისტო
კატეგორია:ქართველი მსახიობები კატეგორია:მსახიობები ანბანის მიხედვით
კატეგორია:თბილისის თეატრისა და კინოს უნივერსიტეტის კურსდამთავრებულები
კატეგორია:საქართველოს სსრ-ის დამსახურებული არტისტები
ჯობავა

საკუთარი სახელი **ჯობავა** შეიძლება აღნიშნავდეს ერთ-ერთ შემდეგ პიროვნებათაგანს:

* ბაადურ ჯობავა — ქართველი მოჭადრაკე
* ნოდარ ჯობავა — ქართველი ინჟინერი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ჯოლოგუა

საკუთარი სახელი **ჯოლოგუა** შეიძლება აღნიშნავდეს ერთ-ერთ შემდეგ პიროვნებათაგანს:

* ვლადიმერ ჯოლოგუა — ქართველი პოლიტიკოსი, ჟურნალისტი
* თამაზ ჯოლოგუა — ქართველი ფილოლოგი
* მარიამ ჯოლოგუა — ქართველი კინომსახიობი

კატეგორია:ქართული გვარები
ზულ-ყერნეინი

[მინი|სპარსული მინიატურა ფალნამას წიგნიდან, გადაწერილი სეფიანთა დინასტიის შაჰ [თამაზ I-ისთვის (1524–1576); ამჟამად დაცულია დუბლინში, ჩესტერ ბიტის ბიბლიოთეკაში]]
**ზულ ალ-ყერნეინი**, () — ფიგურა, რომელიც ჩნდება ყურანის მე-18 სურის, ალ-ქეჰფის 83-101 აიებში, როგორც ის, ვინც მიემგზავრება აღმოსავლეთისა და დასავლეთისკენ, აღმართავს ბარიერს გარკვეულ ხალხსა და იაჯუჯსა და მაჯუჯს შორის. ყურანი მოგვითხრობს, თუ როგორ იქნება სამყაროს აღსასრულის ნიშანი გოგისა და მაგოგის (იაჯუჯისა და მაჯუჯის) ბარიერის მიღმა გათავისუფლება. ზოგიერთი ისტორიკოსის აზრით, ზულ ალ-ყერნეინის ისტორია სათავეს იღებს შუა აღმოსავლეთში ალექსანდრე მაკედონელის ლეგენდებიდან, კერძოდ, ნეშანას ლეგენდადან. 

## ყურანი 18:83-101
## სქოლიო
კატეგორია:ზულ-ყერნეინი
კატეგორია:ისლამური მითოლოგია
იური იაკოვლევი

**იური იაკოვლევი** (; დ. 25 აპრილი, 1928, მოსკოვი — 30 ნოემბერი, 2013, იქვე) — საბჭოთა და რუსი თეატრისა და კინოს მსახიობი, სსრკ სახალხო არტისტი (1976).

იური იაკოვლევი ერთ-ერთი პოპულარული საბჭოთა მსახიობია, რომელმაც 150 როლი შეასრულა თეატრსა და კინოში. იგი ოსტატი იყო როგორც კომედიური, ასევე დრამატული ჟანრის. ევგენი ვახტანგოვის სახელობის თეატრის წამყვანი მსახიობი იყო თეატრის აღზევების პერიოდში.

მინი|270პქ|მარჯვნივ|იური იაკოვლევის საფლავი

## რჩეული ფილმოგრაფია
## ჯილდოები და აღიარება
* 1961 — რსფსრ დამსახურებული არტისტი
* 1968 — რსფსრ სახალხო არტისტი
* 1970 — სტანისლავსკის სახელობის სახელმწიფო პრემია
* 1976 — სსრკ სახალხო არტისტი
* 1978 — შრომის წითელი დროშის ორდენი
* 1979 — სსრკ-ის სახელმწიფო პრემია
* 1988 — ლენინის ორდენი

## რესურსები ინტერნეტში
*

კატეგორია:დაბადებული 25 აპრილი
კატეგორია:დაბადებული 1928
კატეგორია:სსრკ-ის სახალხო არტისტები
კატეგორია:რსფსრ-ის სახალხო არტისტები
კატეგორია:რსფსრ-ის დამსახურებული არტისტები
კატეგორია:საბჭოთა მსახიობები
კატეგორია:XX საუკუნის რუსი მამაკაცი მსახიობები
კატეგორია:შრომის წითელი დროშის ორდენის კავალრები
კატეგორია:ლენინის ორდენის კავალრები
კატეგორია:სსრკ-ის სახელმწიფო პრემიის ლაურეატები
კატეგორია:გარდაცვლილი 2013
კატეგორია:გარდაცვლილი 30 ნოემბერი
კატეგორია:მოსკოვში გარდაცვლილები
კატეგორია:ნოვოდევიჩიეს სასაფლაოზე დაკრძალულები
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
კატეგორია:მოსკოვში დაბადებულები
ჯეჯელავა

საკუთარი სახელი **ჯეჯელავა** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ჯეჯელავა — მეცნიერი საინფორმაციო ტექნოლოგიების დარგში
* გაიოზ ჯეჯელავა — ფეხბურთელი
* ივანე ჯეჯელავა — ბოლშევიკი პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
აბუსერიძე

საკუთარი სახელი **აბუსერიძე** შეიძლება აღნიშნავდეს ერთ-ერთ შემდეგ პიროვნებათაგანს:

* თენგიზ აბუსერიძე — ქართველი ინჟინერი
* ირაკლი აბუსერიძე — ქართველი მორაგბე, პოლიტიკოსი

## იხილეთ აგრეთვე
* აბუსერისძე — შუა საუკუნეების საქართველოს დიდ ფეოდალთა საგვარეულო

კატეგორია:ქართული გვარები
ანთიძე

საკუთარი სახელი **ანთიძე** შეიძლება აღნიშნავდეს ერთ-ერთ შემდეგ პიროვნებათაგანს:

* მაკა ანთიძე — ქართველი ჟურნალისტი
* ნიკოლოზ ანთიძე — ქართველი იურისტი

კატეგორია:ქართული გვარები
ართმელაძე

საკუთარი სახელი **ართმელაძე** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ართმელაძე — ქართველი სამხედრო მოღვაწე, გენერალი
* ილია ართმელაძე — ქართველი საბჭოთა სამეურნეო და სახელმწიფო მოხელე
* სიმონ ართმელაძე — ქართველი ფერმწერი
* ტიტე ართმელაძე — ქართველი სამხედრო პირი, მწერალი, პუბლიცისტი

კატეგორია:ქართული გვარები
აროშიძე

საკუთარი სახელი **აროშიძე** შეიძლება აღნიშნავდეს ერთ-ერთს ჩამოთვლილთაგან:

* იური აროშიძე — წყალბურთელი
* ლევან აროშიძე — მოჭადრაკე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
იდრისი (წინასწარმეტყველი)

**იდრისი** () — ყურანში მოხსენიებული წინასწარმეტყველი. მუსლიმთა რწმენით, იდრისი სეთის შემდგომ მესამე წინასწარმეტყველი იყო. ის ყურანში მოხსენიებიული მეორე წინასწარმეტყველია. ისლამური ტრადიციები მას ბიბლიურ ენოქად თვლიან, ამავდროულად შუა საუკუნეების პერიოდის ბევრი სწავლული და მეცნიერი თვლიდა, რომ იდრისი და ჰერმეს ტრისმეგსტი ერთი და იგივე ადამიანი არიან.

იდრისი ყურანში აღწერილია როგორც „მომთმენი“ და „ჭეშმარიტი შუამავალი“. ყურანის თქმით ის „მაღალ ადგილას იქნა ამაღლებული“. სწორედ ამ და სხვა პარალელების გამო, იდრისს მეტწილად ბიბლიურ ენოქად თვლიან, რომელიც ყურანში ადამსა და ნუჰს შორის იხსენიება.

## სქოლიო
კატეგორია:ყურანის წინასწარმეტყველები
აბარკა-დე-კამპოსი

**აბარკა-დე-კამპოსი** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში.  ფართობი — 11,39 კმ². მოსახლეობა — 45 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* აბარკა-დე-კამპოსის მუნიციპალიტეტის ოფიციალური საიტი

## სქოლიო
კატეგორია:პალენსიის მუნიციპალიტეტები
ბერეჟიანი

საკუთარი სახელი **ბერეჟიანი** შეიძლება აღნიშნავდეს ერთ-ერთს ჩამოთვლილთაგან:

* დარია ბერეჟიანი — ქირურგი
* ნატა ბერეჟიანი — კინოსა და თეატრის მსახიობი
* სიმონ ბერეჟიანი — პოეტი, მხატვარ-კარიკატურისტი, ემიგრანტი
* შოთა ბერეჟიანი — ემიგრანტი, ბიზნესმენი, ქველმოქმედი

კატეგორია:ქართული გვარები
ბაბილოძე

საკუთარი სახელი **ბაბილოძე** შეიძლება აღნიშნავდეს ერთ-ერთს ჩამოთვლილთაგან:

* გიორგი ბაბილოძე — ქართველი სპორტსმენი (სპორული ტანმოვარჯიშე)
* გრიგოლ ბაბილოძე — ქართველი პედაგოგი, საზოგადო მოღვაწე 

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ბაქანიძე

საკუთარი სახელი **ბაქანიძე** შეიძლება აღნიშნავდეს ერთ-ერთს ჩამოთვლილთაგან:

* ლელა ბაქანიძე — ქართველი ექიმი–ვირუსოლოგი
* ლუკა ბაქანიძე — ქართველი მწერალი, პოეტი
* ნინო ბაქანიძე — ქართველი ექიმი–თერაპევტი
* ოთარ ბაქანიძე — ქართველი ლიტერატურათმცოდნე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ბედინეიშვილი

საკუთარი სახელი **ბედინეიშვილი** შეიძლება აღნიშნავდეს ერთ-ერთს ჩამოთვლილთაგან:

* გიორგი ბედინეიშვილი — ქართველი ჟურნალისტი
* ემზარ ბედინეიშვილი — ქართველი სპორტსმენი (თავისუფალი ჭიდაობა)

კატეგორია:ქართული გვარები
ბლაგიძე

საკუთარი სახელი **ბლაგიძე** შეიძლება აღნიშნავდეს ერთ-ერთს ჩამოთვლილთაგან:

* ვახტანგ ბლაგიძე — ქართველი სპორტსმენი (ბერძნულ-რომაული ჭიდაობა)
* კარლო ბლაგიძე — ქართველი ფილოსოფოსი

კატეგორია:ქართული გვარები
ალაო

მინი|დაალაოებული მარცვლეული
**ალაო** — ხელოვნურად გაღივებული, აქტიური ფერმენტების შემცველი მარცვლეული (ქერი, ხორბალი, ჭვავი, ფეტვი). ალაოს იყენებენ კვების მრეწველობაში უმთავრესად სახამებლის დასაშაქრებლად და ძირითად ნედლეულად სპირტის, ლუდის, ბურახისა და ვისკის წარმოებაში. 

ალაო ფერმენტაციის საფუძველია და კვების პროდუქტს არომატსა და საკვებ ელემენტებს სძენს. ალაოს მისაღებად გადარჩეული მარცვლეული წყლით იჟღინთება და რამდენიმე დღით ყოვნდება ნაწილობრივი გაღივების მისაღწევად. გაღივების პროცესში მარცვლეულში წარმოქმნილი ფერმენტები სახამებელს შლის ალაოს შაქრად ანუ მალტოზად, რომელიც, თავის მხრივ, საფუარის მიერ სპირტად (ალკოჰოლად) და ნახშირორჟანგად ფერმენტირდება. 

ალაოს ღივი — ლუდის წარმოების ცილით მდიდარი ნარჩენი — გამოიყენება სასოფლო-სამეურნეო ცხოველის საკვებად.     

## ლიტერატურა
## რესურსები ინტერნეტში
* „ალაო“. შატბერაშვილი, გიორგი. თხზულებანი: 4 ტომად. - თბ.: საბჭ. საქართველო, 1970. - 20 სმ. ტ. 4: წერილები; თვალადური ქართულის ჭაშნიკი. - 1975. - 438 გვ.

კატეგორია:კვების მრეწველობა
კატეგორია:ლუდი
ნელი მგალობლიშვილი

**ნელი მგალობლიშვილი** (დ. 23 ოქტომბერი, 1924, თბილისი — გ. მაისი, 2004) — ქართველი მსახიობი, პედაგოგი. საქართველოს სსრ სახალხო არტისტი (1990).

## ბიოგრაფია
1947 წელს დაამთავრა შოთა რუსთაველის სახელობის სახელმწიფო თეატრალური ინსტიტუტი. ამავე წლიდან ცხინვალის თეატრის ქართული დასის მსახიობია, 1948-1991 წლებში მოღვაწეობდა რუსთაველის თეატრში. 1937-1988 წლებში თბილისში, ნაძალადევის რაიონის მოსწავლე-ახალგაზრდობის სასახლეში მხატვრულ კითხვას ასწავლიდა. მის მიერ შესრულებული როლებიდან აღსანიშნავია: ცხინვალის თეატრში: მარინა (ი. მოსაშვილის „სადგურის უფროსი“), ლუიზა (შილერის „ვერაგობა და სიყვარული“); რუსთაველის თეტრში: ფაიხოში (დ. ერისთავის „სამშობლო“, ესმა (გ. წერეთლის „პირველი ნაბიჯი“), ნინო გრიბოედოვა (მ. მრევლაშვილის „ნიკოლოზ ბარათაშვილი“), ძიძია (ა. ყაზბეგის „ხევისბერი გოჩა“), რუსუდანი, მზექალა, მარინე (ი. მოსაშვილის „ჩაძირული ქვები“, „გზა მომავლისა“, „საყდრის უფროსი“), შვენა (ა. აფხაიძის „არაგველები“), ცაბუ (ვ. პატარაიას „უჩა უჩარდია“), ამალია (შილერის „ყაჩაღები“), ოფელია, დეზდემონა, კორდელია (უ. შექსპირის „ჰამლეტი“, „ოტელო“, „მეფე ლირი“), ნინო (ო. ჭილაძის „აქვარიუმი“), მზევინარი (მ. აბულაძის „ვარსკვლავი ანათებს“), კეკე, შუშანა (გ. სუნდუკიანის „პეპო“), ირინე (კ. ბუაჩიძის „ეზოში ავი ძაღლია“), კიტა (ა. აღლაძის „ჩვენი ქვეყნის ქალიშვილები“), ცაბუ 
(შ. დადიანის „ნაპერწკლიდან“), თინა (ლ. ქიაჩელის „ტარიელ გოლუა“), ირინა გოდუნოვა (ა. პუშკინის „ბორის გოდუნოვი“) და სხვა

## ჯილდოები და აღიარება
* 1960 — საქართველოს დამსახურებული არტისტი
* 1990 — საქართველოს სახალხო არტისტი

## რესურსები ინტერნეტში
* 

## სქოლიო
კატეგორია:დაბადებული 1924
კატეგორია:დაბადებული 23 ოქტომბერი
კატეგორია:გარდაცვლილი 2004
კატეგორია:ქართველი მსახიობები 
კატეგორია:მსახიობები ანბანის მიხედვით
კატეგორია:თბილისის თეატრისა და კინოს უნივერსიტეტის კურსდამთავრებულები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
ლამარა ვაშაკიძე

**ლამარა ვაშაკიძე** (დ. 8 თებერვალი, 1933, ქუთაისი) — ქართველი მსახიობი. საქართველოს დამსახურებული არტისტი (1980).

1958 წელს დაამთავრა შოთა რუსთაველის სახელობის თბილისის თეატრალური ინსტიტუტი. ამავე წლიდან ქუთაისის თეტრის მსახიობია. მის მიერ შესრულებული როლებიდან აღსანიშნავია: ნატუა (ი. გედევანიშვილის „მსხვერპლი“), გაიანე (ი. სუმბათაშვილის „ღალატი“), ხატია (ნ. დუმბაძის „მე ვხედავ მზეს“), ირინე, პელაგია (დ. კლდიაშვილის „ირინეს ბედნიერება“), ანა პავლოვნა (ა. ოსტროვსკის „შემოსავლიანი ადგილი“), რუსუდანი, ნარგუთა (მ. ჯაფარიძის „ჟამთაბერის ასული“ და „ბუღარა“), დედოფალი (ა. დიუმას „სამი მუშკეტერი“), ელიზავეტა დანილოვნა (ვ. დარასელის „კიკვიძე“), ანა ფრანკი (გუდრიჩისა და ჰაკეტის „ანა ფრანკის დღიური“), მარიკა, სალომე (ალ. ჩხაიძის „ხიდი“, „თავისუფალი თემა“), ციალა, ციცინო (დ. კვიცარიძის „მამის კვალზე“ და „როცა სიცოცხლე გეძახის“), მარიამი (ი. ვაკელი „აპრაკუნე ჭიმჭიმელი“), ისმენე (სოფოკლეს „ანტიგონე“), მოსწავლე გოგონა (ი. ვოლჩეკის „სასამართლო ქრონიკა“), ადა (თ. ჭილაძის „სურათები საოჯახო ალბომიდან“) და სხვა.

2014 წლის 14 მაისს ქუთაისის თეატრის წინ გაიხსნა ლამარა ვაშაკიძის სახელობის ვარსკვლავი.

## ჯილდოები და აღიარება
* 1980 — საქართველოს დამსახურებული არტისტი
* 2000 — ღირსების ორდენი

## რესურსები ინტერნეტში
* 

## სქოლიო
კატეგორია:დაბადებული 1933
კატეგორია:დაბადებული 8 თებერვალი
კატეგორია:ქართველი მსახიობები კატეგორია:მსახიობები ანბანის მიხედვით
კატეგორია:თბილისის თეატრისა და კინოს უნივერსიტეტის კურსდამთავრებულები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები
იესო ისლამში

[მინი|ისას მინარეთი [დამასკოში, სირიაში]]
ისლამში **იესო** (, რომანიზებული: ʿĪsā ibn Maryam; ისა, მარიამის ძე) — ღმერთის უკანასკნელი წინასწარმეტყველი, მესია და მაცნე, რომელიც წარმოგზავნილი იქნა ისრაელის შვილთა ხელმძღვანელად, წიგნით სახელად „ინჯილი“.

ყურანში იესო (ისა) აღწერილია, როგორც მესია (ალ-მასიჰი), რომელიც სასწაულებრივად დაიბადა ქალწულისგან, თავისი მოწაფეების თანხლებით ახდენდა სასწაულებს, უარყვეს ებრაელმა რელიგიურმა პირებმა. ყურანის მიხედვით იესო ჯვარს არ უცვამთ და არც მკვდრეთით აღმდგარა, ის სასწაულებრივად გადაარჩინა ღმერთმა და ზეცად აამაღლა. ყურანი ცალსახად და არაერთხელ უარყოფს იმ აზრს, რომ იესო მოკლეს ან თუნდაც ჯვარს აცვეს.

 

## რესურსები ინტერნეტში
* IslamHouse

## სქოლიო
კატეგორია:ყურანის წინასწარმეტყველები
კატეგორია:იესო ქრისტე
ენრიკე კაბრერა

**ენრიკე კაბრერა** (; დ. 15 ივლისი, 1974, როსა-რიკა-დე-იდალგო, მექსიკა) — მექსიკელი მოქანდაკე, ფოტოგრაფი, მუსიკოსი და რესტავრატორი. მისი ნამუშევრები გამოიფინა ისეთ ადგილებში, როგორიცაა ლუვრისა და პიკასოს მუზეუმები.

## ბიოგრაფია 
ენრიკე კაბრერა დაიბადა 1452 წელს როსა-რიკა-დე-იდალგოში (მექსიკა). 

## კოლექციები 
* *Trilogía*
* *Skull Miami Colors*
* *Virgen de Guadalupe*
* *San Miguel Arcángel*
* *Palmarius*
* *Palmarius Colors*
* *Caballo Veloce*
* *Naia*
* *El Toro de Oro*

## რესურსები ინტერნეტში 
* ოფიციალური ვებ - გვერდი

## სქოლიო 
კატეგორია:მექსიკელი მხატვრები
კატეგორია:დაბადებული  15 ივლისი
კატეგორია:დაბადებული 1974
კატეგორია:მხატვრები ანბანის მიხედვით
კატეგორია:ცოცხალი ადამიანები
ამუსკო

**ამუსკო** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში.  ფართობი — 78 კმ². მოსახლეობა — 418 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* ამუსკოს მუნიციპალიტეტის ოფიციალური საიტი

## სქოლიო
კატეგორია:პალენსიის მუნიციპალიტეტები
ზენაიშვილი

საკუთარი სახელი **ზენაიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* აბესალომ ზენაიშვილი — შორეული ნაოსნობის კაპიტანი
* ემზარ ზენაიშვილი — სპორტის მოღვაწე, ჟურნალისტი
* ოთარ ზენაიშვილი — ექიმი-პარაზიტოლოგი

კატეგორია:ქართული გვარები
იაჰია

**იაჰია იბნ ზაქარია** (; **იაჰია ზაქარიას ძე**) — ყურანში მოხსენიებიული მაცნე და წინასწარმეტყველი. 

მას სიბრძნე ბავშვობის ასაკიდან მიეცა.  იაჰია ყურანში ხუთგზისაა მოხსენიებიული.

იაჰიას ასევე დიდი პატივი ენიჭება სუფიზმში, ისევე როგორც ისლამურ მისტიკაში. უპირველეს ყოვლისა, ყურანში აღწერილი მისი სიწმინდისა და სიკეთის გამო.

## ყურანი 19:7-12
„ჰეი, ზაქარია, უეჭველად, ჩვენ გახარებთ ძეს, რომლის სახელიცაა იაჰია. მის უწინარეს ეს სახელი არავის უტარებია!“ (19:7) 

თქვა: „ღმერთო ჩემო, როგორ შეიძლება შემეძინოს მე ძე, როცა ჩემი ცოლი უკვე უნაყოფოა და მე უკიდურესად მხცოვანი? (19:8) 

უთხრა: „სწორედ ასე ბრძანა შენმა ღმერთმა: „იგი ჩემთვის იოლია! თავდაპირველადაც ხომ მე გაგაჩინე, როცა არაფერი იყავი?“ (19:9) 

უპასუხა: „ღმერთო ჩემო! დამიდგინე მე ნიშანი!“ უთხრა: „შენი ნიშანი ის იქნება, რომ არ დაელაპარაკო ხალხს სამი ღამის განმავლობაში , სრულიად ჯანმრთელმა!“ (19:10) 

ამის შემდეგ გამოვიდა მიჰრაბიდან თავის ხალხთან და მათ ანიშნა: „რომ ელოცათ დილით და საღამოს!“ (19:11) 

„ჰეი, იაჰია, აიღე წიგნი მტკიცედ!“ ჯერ კიდევ ბავშვს , ჩვენ მივჰმადლეთ სიბრძნე (19:12) 

## სქოლიო
კატეგორია:ყურანის წინასწარმეტყველები
თოდრაძე

საკუთარი სახელი **თოდრაძე** შეიძლება აღნიშნავდეს ერთ-ერთ შემდეგ პიროვნებათაგანს:

* გოგიტა თოდრაძე — ეკონომისტი
* დავით თოდრაძე — პოლიტიკოსი
* თეიმურაზ თოდრაძე — არქიტექტორი

კატეგორია:ქართული გვარები
თოდრია

საკუთარი სახელი **თოდრია** შეიძლება აღნიშნავდეს ერთ-ერთ შემდეგ პიროვნებათაგანს:

* ვლადიმერ თოდრია — რევოლუციური მოძრაობის მონაწილე
* სილიბისტრო თოდრია — ბოლშევიკი რევოლუციონერი, მწერალი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
თოხაძე

საკუთარი სახელი **თოხაძე** შეიძლება აღნიშნავდეს ერთ-ერთ შემდეგ პიროვნებათაგანს:

* გივი თოხაძე — მსახიობი
* გიორგი თოხაძე — სპორტსმენი (ბერძნულ-რომაული ჭიდაობა)
* ვლადიმერ თოხაძე — პედიატრი
* თამაზ თოხაძე — ოტორინოლარინგოლოგი
* ნიკოლოზ თოხაძე — სამხედრო მოღვაწე

კატეგორია:ქართული გვარები
თურნავა

საკუთარი სახელი **თურნავა** შეიძლება აღნიშნავდეს ერთ-ერთ შემდეგ პიროვნებათაგანს:

* ნათია თურნავა — მსახიობი
* სერგო თურნავა — ლიტერატურათმცოდნე

კატეგორია:ქართული გვარები
ადჰეზივი

**ადჰეზივი** – ბუნებრივი ან სინთეზური წებოვანი ნივთიერება, რომელსაც უნარი აქვს შეაერთოს ორი სხვადასხვა (ან ერთნაირი) მასალა ზედაპირული შეჭიდულობის გზით. მას მიეკუთვნება: სხვადასხვა სახის წებო, ფისი, ცემენტი, დუღაბი, სახამებელი, აგარ-აგარი და სხვა.

## ლიტერატურა
*

კატეგორია:წებოვანი ნივთიერებები
ვლადისლავ ჩახორსკი

[მინი|326x326პქ| *„ქალბატონი ფანჯარასთან“*, დაახლოებით 1875, [ეროვნული მუზეუმი (პოზნანი)|ეროვნული მუზეუმი პოზნანში]]
[მინი|250x250პქ| *„ქალბატონი იასამნისფერ კაბაში“*, დაახლოებით 1903, [ეროვნული მუზეუმი (ვარშავა)|ეროვნული მუზეუმი ვარშავაში]]
**ვლადისლავ ჩახორსკი** (; დ. 22 სექტემბერი, 1850, ლუბლინი — გ. 13 იანვარი, 1911, მიუნხენი) — პოლონელი, აკადემიზმის მიმდევარი მხატვარი.

## ბიოგრაფია
სწავლობდა 1866-1867 წლებში ვარშავაში რაფალ ჰაძევიჩის ხატვის კლასში, შემდეგ დრეზდენში (1868) და მიუნხენის სახვითი ხელოვნების აკადემიაში. 1874–1877 წლებში იმოგზაურა იტალიასა და საფრანგეთში. 1879 წელს იგი მუდმივად დასახლდა მიუნხენში, სადაც მოიპოვა აღიარება და გახდა ადგილობრივი სახვითი ხელოვნების აკადემიის საპატიო პროფესორი.

ჩახორსკი ხატავდა პორტრეტებს, ნატურმორტებს და შექსპირის თემის ნახატებს. მასზე გავლენა მოახდინა ჰოლანდიურმა მხატვრობამ (გ. ტერბორხი ). ქალის გამოსახულებებმა მდიდარი ინტერიერის ფონზე, ფოტოგრაფიული სიზუსტით წარმოდგენილმა, განსაკუთრებული აღიარება მოუტანა მას თანამედროვეთა შორის. მან მიაღწია მნიშვნელოვან მხატვრულ და ფინანსურ წარმატებებს, მის ნახატებს უკვეთავდნენ მინიმუმ ორი წლით ადრე. მისმა თანამედროვეებმა ჩახორსკის პოლონური მხატვრობის სიამაყე უწოდეს.

დაჯილდოებული იყო წმ. მიხეილის ორდენით.

## კრიტიკა
მხატვრის გარდაცვალების შემდეგ ზოგიერთმა კრიტიკოსმა დაადანაშაულა იგი ხელოვნებისადმი კომერციულ მიდგომაში, კოსმოპოლიტიზმში და მისი ნიჭის გაფლანგვაში (მაგ. ელიგიუშ ნიევიადომსკიმ 1923 წელს.). ამჟამად ჩახორსკის ნახატები დიდი პოპულარობით სარგებლობს ანტიკვარული პროდუქციის ბაზარზე და მაღალი ფასი აქვს.

## ლიტერატურა
* Feliks Kopera, Władysław Czachórski, w: Polski Słownik Biograficzny, tom IV, 1938
* Wacław Jaroszyński: Władysława Czachórskiego żywot i sprawy, Wydawnictwo: Uniwersytet Marii Curie – Skłodowskiej ISBN 83-227-2304-0.

## რესურსები ინტერნეტში
* Художник Ladislas Wladislaw von Czachorski (1850 — 1911)
* Женские портреты художника Władysław Czachórski
* Władysław Czachórski

## სქოლიო
კატეგორია:გარდაცვლილი 1911
კატეგორია:დაბადებული 1850
კატეგორია:პოლონელი მხატვრები
კატეგორია:მხატვრები ანბანის მიხედვით
იტერო-დე-ლა-ვეგა

**იტერო-დე-ლა-ვეგა** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში.  ფართობი — 21 კმ². მოსახლეობა — 154 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* იტერო-დე-ლა-ვეგის მუნიციპალიტეტის ოფიციალური საიტი

## სქოლიო
კატეგორია:პალენსიის მუნიციპალიტეტები
ძილის დაავადება

**ძილის დაავადება**, აგრეთვე ცნობილი როგორც **აფრიკული ტრიპანოსომოზი** — ადამიანის ტრანსმისიული ბუნებრივ-კერობრივი დაავადება. ნიშნები და სიმპტომები ჰემოლიმფურ სტადიაში მოიცავს: ციებ-ცხელების შემოტევებს, ტემპერატურის აწევას, ლიმფური კვანძებისა და ელენთის გადიდებას, ძლიერ თავის ტკივილს, სისუსტეს, უძილობას. მეორე სტადიაში, რომელიც თვეებისა და წლების განმავლობაში გრძელდება, ჭარბობს ცენტრალური ნერვული სისტემის დაზიანების ნიშნები, უძილობას ცვლის ძილიანობა, განსაკუთრებით დღისით. 

## გამომწვევი 
ძილის დაავადების გამომწვევია უმარტივესი პარაზიტების — ტრიპანოსომების 2 სახეობა. დაავადების გამომწვევის წყაროა ადამიანი და ცხოველები. მისი გადამტანია ბუზი ცეცე, რომელსაც ინფექცია გადააქვს სისხლის წუწნისას.

## გავრცელების არეალი
ძილის დაავადება წარმოიშვა აფრიკაში. ძირითადად გხვდება აფრიკის ცენტრალურ, დასავლეთ და აღმოსავლეთ რაიონებში.

## მართვა
ძილის დაავადების დასადგენად აკეთებენ სისხლის ნაცხის და ზურგის ტვინის სითხის მიკროსკოპიას. მისი მკურნალობა შესაძლებელია ქიმიოთერაპიული საშუალებებით.

## ლიტერატურა
კატეგორია:პარაზიტული დაავადებები
კატეგორია:ზოონოზები
კატეგორია:ჯანმრთელობა აფრიკაში
მათე 1

thumb|მათეს სახარების პირველი თავი და მეორე თავის ნაწილი მე-16 საუკუნის ჟენევის ბიბლიაში
**მათე 1** — მათეს სახარების პირველი თავი. პირველ ნაწილში, 1:1-17 მუხლებში საუბარია იესო ქრისტეს წინაპრებზე („ასე რომ, მთელი შთამომავლობა აბრაამიდან დავითამდე თოთხმეტი თაობა, და დავითიდან ბაბილონის ტყვეობამდე თოთხმეტი თაობა და ბაბილონის ტყვეობიდან ვიდრე ქრისტემდე თოთხმეტი თაობა“), აბრაამიდან მარიამ ღვთისმშობლის ქმარ იოსებამდე. მეორე ნაწილში, 1:18-25 მუხლებში საუბარია ქალწული მარიამის მიერ იესოს შობაზე.

## მუხლები
## რესურსები ინტერნეტში
* Biblica

კატეგორია:მათე 1
მათე 1:1

**მათე 1:1** — მათეს სახარების პირველი თავის პირველი მუხლი. ამ მუხლით იხსნება საუბარი იესო ქრისტეს გენეალოგიაზე, ამ თემატიკაზე საუბარი მე-17 მუხლამდე გრძელდება.

## მათე 1:1
* 1. წიგნი შობისა იესო ქრისტესი, ძისა დავითისა, ძისა აბრაამისა

## რესურსები ინტერნეტში
* მათე 1:1

კატეგორია:მათე 1
მათე 1:2

**მათე 1:2** — მათეს სახარების პირველი თავის მეორე მუხლი. ამ მუხლიდან იწყება საუბარი გენეალოგიაზე. მუხლში ნახსენები არიან იუდა და იუდას ძმები, რომელთაც გენეალოგიურ ხეში ადგილი არ უკავიათ. უილიამ დეივიდ დეივისი და დეილ ელისონი აღნიშნავენ, რომ ისააკის დაბადება ძველი აღთქმის მიხედვით სასწაულებრივია, ამრიგად, არსებობს გარკვეული სიმეტრია გენეალოგიაში ნახსენებ პირველი და უკანასკნელ დაბადებას შორის, რადგან ორივე მათგანი სასწაულებრივია. 

## მათე 1:1
* 2. აბრაამმა შვა ისააკი; ისააკმა შვა იაკობი; იაკობმა შვა იუდა და მისი ძმები.

## რესურსები ინტერნეტში
* მათე 1:2

## სქოლიო
კატეგორია:მათე 1
მათე 1:3

მინი|თამარი და იუდა
**მათე 1:3** — მათეს სახარების პირველი თავის მესამე მუხლი. ამ მუხლში გრძელდება საუბარი იესო ქრისტეს გენეალოგიაზე და ნახსენები არიან ძველი აღთქმის ბიბლიური ფიგურები (იუდა, ფარეზი, ზარა, თამარი, ესრომი, არამი). მოცემული გენეალოგია ემთხვევა ბიბლიის რამდენიმე მონაკვეთში გაჟღერებულს.

## მათე 1:3
* 3. ხოლო იუდამ შვა ფარეზი და ზარა თამარისაგან; ფარეზმა შვა ესრომი; ესრომმა შვა არამი.

## რესურსები ინტერნეტში
* მათე 1:3

კატეგორია:მათე 1
მათე 1:4

[მინი|[მიქელანჯელოს „ამინადაბი“]]
**მათე 1:4** — მათეს სახარების პირველი თავის მეოთხე მუხლი. ამ მუხლში გრძელდება საუბარი იესო ქრისტეს გენეალოგიაზე და ნახსენები არიან ძველი აღთქმის ბიბლიური ფიგურები (არამი, ამინადაბი, ნაასონი, სალმონი). მოცემული გენეალოგია ემთხვევა ბიბლიის რამდენიმე მონაკვეთში გაჟღერებულს, მათ შორის ლუკას სახარების მესამე თავის 33-ე მუხლს („ამინადაბისა, არამისა, ესრომისა, ფარესისა, იუდასი“)

## მათე 1:4
* 4. არამმა შვა ამინადაბი; ამინადაბმა შვა ნაასონი; ნაასონმა შვა სალმონი.	

## რესურსები ინტერნეტში
* მათე 1:4

კატეგორია:მათე 1
მათე 1:5

[მინი|[მიქელანჯელოს „სალმონი, ბოოსი და იობედი“]]
**მათე 1:5** — მათეს სახარების პირველი თავის მეხუთე მუხლი. ამ მუხლში გრძელდება საუბარი იესო ქრისტეს გენეალოგიაზე და ნახსენები არიან ძველი აღთქმის ბიბლიური ფიგურები. მოცემული გენეალოგია ემთხვევა ბიბლიის რამდენიმე მონაკვეთში გაჟღერებულს, მათ შორის ლუკას სახარების მესამე თავის 32-ე მუხლს („აიესესი, იობედისა, ბოოსასა, სალმონისა, ნაასონისა“)

## მათე 1:5
* 5. სალმონმა შვა ბოოსი რაქაბისაგან; ბოოსმა შვა იობედი რუთისაგან; იობედმა შვა იესე; იესემ შვა მეფე დავითი.	

## რესურსები ინტერნეტში
* მათე 1:5

კატეგორია:მათე 1
წმინდა ნიკოლოზის ორდენი

**წმინდა ნიკოლოზის ორდენი** — საქართველოს სახელმწიფო ჯილდო; ორდენი, რომლითაც ჯილდოვდებიან პირები ქველმოქმედებისათვის, ქვეყნისა და ხალხის უანგარო სამსახურისათვის. ორდენი ბერძენი წარმოშობის ეპისკოპოსის, წმინდა ნიკოლოზის სახელობისაა. დამტკიცებულია 2009 წლის 31 ივლისის საქართველოს პარლამენტის № 1553 დადგენილებით.

## აღწერა 
წმინდა ნიკოლოზის ორდენი ოქროს ვარსკვლავია. წმინდა ნიკოლოზის ორდენი და მისი ესკიზი დამზადებულია ლიეტუვის ზარაფხანაში.

 — დიდ ვარსკვლავში დომინირებს შინდისფერი მინანქარი, ბოლოები არის ოქროსფერი, ფონად გამოყენებულია მწვანე, ასევე ოქროსფერი მინანქარი. ცენტრში რელიეფურად (ამოწეული) გამოსახულია წმინდა ნიკოლოზი, გარშემო თეთრი მინანქარია გამოყენებული და არის წაწერა: „წმინდა ნიკოლოზი“, რომლის კანტიც დამუშავებულია ორნამენტით. ვარსკვლავი ოქროს ყუნწით მოძრავად უკავშირდება სამაგრის რგოლს. ოქროს რგოლი ხისტად არის დაკავშირებული სამაგრთან. სამაგრის რგოლი ოქროსფერია.

 — ცენტრში ოქროსფერ ფონზე რელიეფურად (ამოწეული) გამოსახულია საქართველოს გერბი. ორდენის ბაფთა არის წითელი და თეთრი.

## რესურსები ინტერნეტში 
კატეგორია:საქართველოს სახელმწიფო ჯილდოები
კატეგორია:ჯილდოები ანბანის მიხედვით
მედალი „სამოქალაქო თავდადებისათვის“

**მედალი „სამოქალაქო თავდადებისათვის“** — საქართველოს სახელმწიფო ჯილდო; მედალი, რომლითაც ჯილდოვდებიან პირები სამაგალითო სამოქალაქო მოქმედებისათვის — თავდადებული სამოქალაქო მოქმედებისას, განსაკუთრებული მოქალაქეობრივი პასუხისმგებლობისა და პიროვნული სიმამაცის გამოვლენისას. მედალი შემოღებულია საქართველოს პრეზიდენტის ბრძანებით 2010 წლის 18 ივნისს.

## აღწერა
„სამოქალაქო თავდადებისათვის” მედლის ესკიზის
ავტორია მხატვარი-ჰერალდიკოსი მამუკა გონგაძე

 — მედალი სამოქალაქო თავდადებისათვის მრგვალი ოქროსფერი მეტალის მედალიონია,
რომლის ცენტრში გამოსახულია საქართველოს სახელმწიფო გერბი. გერბის გარშემო განლაგებულია თორმეტი მცირე ჰერალდიკური ჯვარი (ბოლნური). მედალიონი ქართული ვაზის წნულის ორნამენტის დეტალით უკავშირდება ბაფთას. ბაფთა არის ლივლივა ლაჟვარდისფერი (ლურჯი), კიდეებზე მცირე ლურჯი ზოლების შიგნით ორი ვერცხლისფერი ზოლია. მედლის თამასა არის ლაჟვარდისფერი (ლურჯი), კიდეებზე ვერცხლისფერი ზოლით. მედლის დიამეტრი - 3,7 სმ-ია; მედალი არის გულსაკიდი;

 — ამოტვიფრულია წარწერა - „სამოქალაქო თავდადებისათვის”. მედალიონი ქართული „ვაზის წნულის” ორნამენტის დეტალით უკავშირდება ბაფთას. ბაფთა ლივლივა ლაჟვარდის (ლურჯი) ფერია კიდეებზე მცირე ზომის ლურჯი ზოლების შიგნით ორი ვერცხლისფერი ზოლით.

## მედლის მფლობელები
* 2019 — გიგა ოთხოზორია.
* 2021 — შოთა ქარსელაძე და დათა ვანიშვილი.
* 2022 — გუდაურში სამაშველო ოპერაციისას დაღუპული ზაზა ლორია, დიმიტრი ქააძე, ლევან ჩოხელი, ანდრო ქუჯოშვილი, გიორგი მარგიანი, კახა ტორჩინავა, გიორგი ვენეცკი და ქეთევან გულაღაშვილი.

## სქოლიო 
კატეგორია:საქართველოს სახელმწიფო ჯილდოები
მაკართურის სტიპენდია

**მაკართურის სტიპენდიების პროგრამა**, ასევე ცნობილი როგორც **მაკართურის სტიპენდია** და საყოველთაოდ, მაგრამ არაოფიციალურად ცნობილია როგორც **„გენიალური გრანტი“**, არის პრიზი, რომელსაც ყოველწლიურად ანიჭებს ჯონ და კეტრინ მაკართურების ფონდი, როგორც წესი, 20-დან 30-მდე ნებისმიერ სფეროში მოღვაწე პიროვნებას, რომლებმაც აჩვენეს „განსაკუთრებული ორიგინალურობა და თავდადება თავიანთ შემოქმედებით საქმიანობაში და გამოხატული თვითმართვის უნარი“ და არიან შეერთებული შტატების მოქალაქეები ან რეზიდენტები. 

ფონდის ვებგვერდის მიხედვით, „სტიპენდია არ არის ჯილდო წარსული მიღწევებისთვის, არამედ ინვესტიციაა პიროვნების ორიგინალურობაში, გამჭრიახობაში და პოტენციალში“, მაგრამ ის ასევე ამბობს, რომ ასეთი პოტენციალი „დაფუძნებულია მნიშვნელოვანი მიღწევების ისტორიაზე“. სტიპენდია ამჟამად არის $800,000, რომელიც ეტაპობრივად გაიცემა ყოველკვარტლურად, ხუთი წლის განმავლობაში. 1981 წლიდან მაკართურის სტიპენდია 1111 პიროვნებას გადაეცა 18-დან 82 წლამდე  სტიპენდიას უწოდეს „ერთ-ერთი ყველაზე მნიშვნელოვანი ჯილდო“.

პროგრამა არ იღებს განაცხადებს. ანონიმური და კონფიდენციალური ნომინანტები მოწვეულია ფონდის მიერ და განიხილება ანონიმური და კონფიდენციალური შერჩევის კომიტეტის მიერ, რომელიც შედგება დაახლოებით ათეული ადამიანისგან. კომიტეტი განიხილავს ყველა ნომინანტს და რეკომენდაციას უწევს მიმღებებს პრეზიდენტთან და დირექტორთა საბჭოსთან. ახალი სტიპენდიანტის უმეტესობა მათი ნომინანტობისა და ჯილდოს შესახებ პირველად იგებს მისალოცი სატელეფონო ზარის შემდეგ. ჯეიმზ კოლინზმა ეს გამოცდილება *The New York Times-* ის სარედაქციო სვეტში აღწერა. 

მმართველი დირექტორი, რომელიც ხელმძღვანელობს მაკარტურის სტიპენდიანტთა პროგრამას, არის სესილია კონრადი. 

## ლაურეატები 
1981 წლიდან მოყოლებული, პროგრამამ გასცა 1131 სტიპენდია. ჰარვარდის უნივერსიტეტის კურსდამთავრებულებს მიღებული აქვთ 188 სტიპენდია, რასაც მოჰყვება იელის უნივერსიტეტის (95), კალიფორნიის უნივერსიტეტის, ბერკლის (78), პრინსტონის უნივერსიტეტის (71) და კოლუმბიის უნივერსიტეტის (65) კურსდამთავრებულები. 

## უნივერსიტეტების ტოპ-ათეული (ყველაზე მეტი სტიპენდიანტის მიხედვით)
## რესურსები ინტერნეტში
* ოფიციალური ვებგვერდი

## სქოლიო
კატეგორია:პრემიები
კატეგორია:ჯილდოები ანბანის მიხედვით
ინგოროყვა

საკუთარი სახელი **ინგოროყვა** შეიძლება აღნიშნავდეს ერთ-ერთ შემდეგ პიროვნებათაგანს:

* ანტონ ინგოროყვა — ქართველი პოლიტიკოსი
* გიორგი ინგოროყვა — ქართველი ნეიროქირურგი
* ეგნატე ინგოროყვა — მწერალ ეგნატე ნინოშვილის ნამდვილი სახელი და გვარი
* ზურა ინგოროყვა — ქართველი მსახიობი
* პავლე ინგოროყვა — ქართველი ლიტერატურათმცოდნე, ისტორიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
მედალი „საბრძოლო დამსახურებისათვის“

**მედალი "საბრძოლო დამსახურებისთვის"** — საქართველოს სახელმწიფო ჯილდო; მედალი, რომლითაც ჯილდოვდებიან საქართველოს სამხედრო მოსამსახურეები და სამოქალაქო პირები სამშობლოს დაცვისა და ერთიანობის უზრუნველყოფაში განსაკუთრებული პირადი დამსახურებისათვის. მედალი შემოღებულია საქართველოს პრეზიდენტის ბრძანებით 1992 წლის 24 დეკემბერს.

## აღწერა
„საბრძოლო დამსახურებისათვის” მედლის ესკიზის ავტორია არქიტექტორი გიორგი ავსაჯანიშვილი.

მედალი „საბრძოლო დამსახურებისათვის” წარმოადგენს 33 მმ დიამეტრის ოქროსფერ მრგვლოვან სილუეტს. მედლის ავერსი დაყოფილია რვა ტოტად, რომლის თითოეულ სეგმენტში ჩაწნულია ჯაჭვისებრი ხლართით გამიჯნული ცხრა რელიეფური სხივი. 17 მმ დიამეტრის წრიული ფორმის ვერცხლისფერ შუაგულში გამოკვეთილია შვიდქიმიანი ვარსკვლავი, რომელზეც ამოზიდულია ორი განსხვავებული დიამეტრის წრე. მედლის ყუნწი მოძრავადაა დაკავშირებული სამაგრთან, რომელზეც გადაკრულია 25 მმ სიგანის ბაფთა. ბაფთის თეთრ ფონზე გამოხატულ 2 მმ სიგანის ორ მწვანე ხაზს ორივე მხარეს ახლავს 2 მმ სიგანის ძოწისფერი ხაზები. მედლის რევერსზე შუაგულში ამოტვიფრულია შვიდქიმიანი ვარსკვლავი, ხოლო მის გარშემო წრიულად წარწერა – „საბრძოლო დამსახურებისათვის”.

## მედალის მფლობელები
* 2000 — ზურაბ ფოჩხუა
* 2011 — მამუკა ყურაშვილი

## რესურსები ინტერნეტში
* საქართველოს სახელმწიფო ჯილდოები 

## სქოლიო
კატეგორია:საქართველოს სახელმწიფო ჯილდოები
მათე 1:7

[მინი|[მიქელანჯელო სიქსტეს კაპელას ფრაგმენტი „რობომი - აბია“]]
**მათე 1:7** — მათეს სახარების პირველი თავის მეშვიდე მუხლი. ამ მუხლში გრძელდება საუბარი იესო ქრისტეს გენეალოგიაზე და ნახსენები არიან ებრაული ბიბლიის ფიგურები (სოლომონი, რობოამი, აბია, ასა). თავდაპირველად ნახსენებია სოლომონი, რომელიც ისრაელს ძვ. წ. 962-922 წლებში მართავდა, გენეალოგია შემდგომ იუდეის მეფეებზე გადადის, თავდაპირველად მოხსენიებულია რობოამი, რომლის გარდაცვალების შემდგომაც მისი ადგილი აბიამ დაიკავა და ქვეყანას ორი წელი მართავდა. აბიას დაღუპვის შემდგომ მმართველობა მის შვილზე, ასაზე გადავიდა.

## მათე 1:7
* 7. სოლომონმა შვა რობოამი; რობოამმა შვა აბია; აბიამ შვა ასა.

## რესურსები ინტერნეტში
* მათე 1:7

კატეგორია:მათე 1
მათე 1:6

**მათე 1:6** — მათეს სახარების პირველი თავის მეექვსე მუხლი. ამ მუხლში გრძელდება საუბარი იესო ქრისტეს გენეალოგიაზე. სოლომონის დედად მოხსენიებული ურია ხეთელის ცოლი ბათშებაა. მისი მხოლოდ პირველი ქმრის სახელით ხსენება ხაზს უსვამს დავითთან მისი კავშირის მრუშობას. ის არის ერთ-ერთი იმ ოთხი ქალიდან, რომლებიც მ გეოხსენიებულნი არიან გენეალოგიაში (დანარჩენი სამია: თამარი, რაჰაბი და რუთი; თუ არ ჩავთვლით მარიამ ღვთისმშობელს, იესოს დედას).

## მათე 1:6
* 6. მეფე დავითმა შვა სოლომონი ურიას ცოლისაგან.

## რესურსები ინტერნეტში
* მათე 1:6

კატეგორია:მათე 1
კვასხვაძე

საკუთარი სახელი **კვასხვაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ნიკოლოზ კვასხვაძე — ქართველი ფეხბურთელი
* როინ კვასხვაძე — ქართველი ფეხბურთელი

კატეგორია:ქართული გვარები
კეჭაყმაძე

საკუთარი სახელი **კეჭაყმაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ივლიანე კეჭაყმაძე — მომღერალი
* იოსებ კეჭაყმაძე — კომპოზიტორი
* ნაზი კეჭაყმაძე — მსახიობი

კატეგორია:ქართული გვარები
კიღურაძე

საკუთარი სახელი **კიღურაძე** შეიძლება აღნიშნავდეს ერთ-ერთ შემდეგ პიროვნებათაგანს:

* გივი კიღურაძე — ქართველი ისტორიკოსი
* თამაზ კიღურაძე — ქართველი არქეოლოგი
* ივანე კიღურაძე — ქართველი მათემატიკოსი, პოლიტიკოსი
* ლავროსი კიღურაძე — ქართველი პოლიტიკოსი, რევოლუციონერი
* ომარ კიღურაძე — ქართველი ინჟინერ-თბოენერგეტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
კონტრიძე

საკუთარი სახელი **კონტრიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ნესტორ კონტრიძე — ქართველი სასულიერო პირი, მგალობელი, ლოტბარი
* ფაიზულა კონტრიძე — ქართველი ფსიქიატრი

კატეგორია:ქართული გვარები
კუტუბიძე

საკუთარი სახელი **კუტუბიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ კუტუბიძე — ქართველი ქირურგი
* რამაზ კუტუბიძე — ქართველი ბავშვთა ქირურგი

კატეგორია:ქართული გვარები
კოტრიკაძე

საკუთარი სახელი **კოტრიკაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე კოტრიკაძე — ქართველი ფეხბურთელი, მწვრთნელი
* თამარ კოტრიკაძე — ქართველი ფილოლოგი, მთარგმნელი
* ნანული კოტრიკაძე — ქართველი ბიოლოგი
* სერგო კოტრიკაძე — ქართველი ფეხბურთელი
* ხათუნა კოტრიკაძე — ქართველი მსახიობი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ოლღა ბელენკო

**ოლღა ბელენკო** (დ. 3 ივლისი, 1914, თბილისი ― გ. 1999, იქვე) — ქართველი მსახიობი, საქართველოს სსრ-ის სახალხო არტისტი (1967).

## ბიოგრაფია
1932 წელს მუშაობა დაიწყო მოზარდ მაყურებელთა რუსულ თეატრში მსახიობად, სადაც ათეული წლების მანძილზე მოღვაწეობდა. მისი შესრულებული როლებიდან აღსანიშნავია: კატერინა ლიპოჩკა, ლარისა, აგნია (ა. ოსტროვსკის „ჭექა-ქუხილი“, „უდანაშაულო დამნაშავენი“, „შინაურები ვართ, მოვრიგდებით“, „უეცარი სიმდიდრე“, „ყოველთვის ყველიერი არ არის“), აგაფია (ნ. გოგოლის „ქორწინება“), გაიანე (ა. სუმბათაშვილის „ღალატი“), ამალია, ლუიზა (ფ. შილერის „ყაჩაღები“, „ვერაგობა და სიყვარული“), ჯულიეტა (უ. შექსპირის „რომეო და ჯულიეტა“), ემილია (მ. ლერმონტოვის „ესპანელები“), ბეატრიჩე (კ. გოლდონის „ორი ბატონის მსახური“), მაშა (ა. პუშკინის „დუბროვსკი“), ლუბკა შევცოვა (ა. ფადეევის „ახალგაზრდა გვარდია“), ოლგა (კ. ტრენიოვის „გიმნაზიელები“), ლიზა (ვ. გუსიევის „რიბაკოვის შვილი“), ფარელი (ლ. ჰელმანის „ფარელის ოჯახი კარგავს მოსვენებას“) და სხვა.

## ჯილდოები და აღიარება
* 1946 — საქართველოს დამსახურებული არტისტი
* 1967 — საქართველოს სახალხო არტისტი

## რესურსები ინტერნეტში
## სქოლიო
კატეგორია:დაბადებული 3 ივლისი
კატეგორია:დაბადებული 1914
კატეგორია:გარდაცვლილი 1999
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
კატეგორია:თბილისში დაბადებულები
კატეგორია:საქართველოს სსრ-ის სახალხო არტისტები